"เอสซีบี อบาคัส" แท็คทีม ไปรษณีย์ไทย" ปล่อยสินเชื่อ
"เอสซีบี อบาคัส" แท็คทีม "ไปรษณีย์ไทย" ปล่อยสินเชื่อตั้งหลักปลดล็อกเงินทุนให้กับลูกค้า COD อนุมัติไว ได้วงเงินสูง ผ่านแอป ‘เงินทันเด้อ’


25 ธ.ค. 2564

ดร.สุทธาภา อมรวิวัฒน์ ประธานเจ้าหน้าที่บริหาร บริษัท เอสซีบี อบาคัส จำกัด กล่าวถึงความร่วมมือครั้งนี้ว่า เอสซีบี อบาคัส และแอปพลิเคชัน “เงินทันเด้อ” มีความยินดีเป็นอย่างมากที่ได้นำเสนอสินเชื่อนาโนไฟแนนซ์ให้แก่ลูกค้าไปรษณีย์ไทย ซึ่งส่วนใหญ่เป็นผู้ประกอบการรายย่อย ซึ่งตรงกับวัตถุประสงค์ของ เอสซีบี อบาคัส ที่มุ่งเน้นการให้บริการทางการเงินเพื่อตอบโจทย์กลุ่มผู้บริโภคยุคใหม่ โดยเฉพาะผู้ประกอบการในธุรกิจอีคอมเมิร์ซที่ต้องการเงินทุนหมุนเวียนในการประกอบอาชีพ อีกทั้ง ยังเล็งเห็นว่า ผู้ซื้อของออนไลน์นิยมใช้บริการเก็บเงินปลายทาง (COD) มากขึ้น ดังนั้น ผู้ประกอบการรายย่อยจำเป็นต้องมีเงินทุนหมุนเวียนเพื่อเสริมสภาพคล่อง สินเชื่อนาโนไฟแนนซ์จึงตอบโจทย์ความต้องการของผู้ประกอบการดังกล่าว เนื่องจากอนุมัติไว และดอกเบี้ยต่ำเพียง 2.75% ต่อเดือน ซึ่งความร่วมมือในครั้งนี้ เอสซีบี อบาคัส คาดหวังว่า สินเชื่อตั้งหลักจากแอปพลิเคชัน “เงินทันเด้อ” จะสามารถช่วยให้ลูกค้าไปรษณีย์ไทยกว่า 300,000 ราย ที่ใช้บริการเก็บเงินปลายทาง (COD) และบริการแอปพลิเคชัน [email protected] กับไปรษณีย์ไทยสามารถตั้งต้นและต่อยอดธุรกิจได้ แม้อยู่ท่ามกลางสถานการณ์การแพร่ระบาดโควิด-19


ดร.ดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จำกัด (ปณท) กล่าวถึงการให้บริการสินเชื่อออนไลน์ที่ ‘ไปรษณีย์ไทย’ ได้ร่วมกับ ‘เอสซีบี อบาคัส’ ตอบโจทย์พ่อค้า-แม่ค้าอีคอมเมิร์ซยุคดิจิทัล สนองความต้องการในเรื่องเงินทุนเพื่อลูกค้า COD ไปรษณีย์ไทยโดยเฉพาะ ให้สามารถยื่นขอสินเชื่อได้สะดวก รวดเร็ว ด้วยการพิจารณาจากแหล่งที่มาของรายได้จากบริการเก็บเงินปลายทาง (COD) ทึ่มีความชัดเจน น่าเชื่อถือ เพิ่มโอกาสในการได้รับอนุมัติและวงเงินที่สูงกว่าบุคคลทั่วไป พร้อมทราบผลอนุมัติไวภายใน 15 นาที“ธุรกิจอีคอมเมิร์ซในทุกวันนี้ เติบโตขึ้นอย่างต่อเนื่อง ซึ่งจะเห็นว่าจากสถานการณ์การแพร่ระบาดโควิด-19 นั้นพฤติกรรมการซื้อ-ขายสินค้าออนไลน์ผ่านแพลตฟอร์มต่าง ๆ ได้ขยายตัวขึ้น การจับมือกับ ‘เอสซีบี อบาคัส’ ในครั้งนี้ถือว่าเป็นการช่วยสนับสนุนให้ร้านค้าอีคอมเมิร์ซที่ใช้บริการเก็บเงินปลายทาง (COD) ของไปรษณีย์ไทย มีความคล่องตัวและมีสถานะทางการเงินที่ดีขึ้น และยังเป็นการเพิ่มโอกาสในการเติบโตทางธุรกิจอีกด้วย ซึ่งสำหรับลูกค้า COD สามารถขอสินเชื่อโดยใช้เพียงหลักฐานความเคลื่อนไหวทางการเงินของบัญชี COD ในแอป [email protected] ก็จะทำให้การขอ ‘สินเชื่อตั้งหลัก’ ได้ง่ายขึ้น โดยสินเชื่อนี้เป็นสินเชื่อนาโนไฟแนนซ์ เพื่อการประกอบอาชีพ ไม่ว่าจะเริ่มตั้งต้นธุรกิจ หรือต้องการเงินทุนหมุนเวียน เราคาดหวังว่าบริการนี้จะตอบโจทย์ผู้ใช้บริการของไปรษณีย์ไทยได้ทุกกลุ่ม ไม่ใช่เพียงแค่ผู้ใช้บริการ COD เท่านั้น แต่ยังสามารถรองรับลูกค้าทั่วไปของไปรษณีย์ไทยให้สามารถเข้าถึงแหล่งเงินทุนหมุนเวียนที่น่าเชื่อถือ ถูกกฎหมาย รวดเร็ว ได้อีกด้วย”สำหรับผู้ที่สนใจ สามารถยื่นขอสินเชื่อออนไลน์ผ่านแอปพลิเคชัน “เงินทันเด้อ” ได้ทั้ง “สินเชื่อตั้งหลัก” สินเชื่อนาโนไฟแนนซ์ ดอกเบี้ยเทียบเท่า 2.75% ต่อเดือน (เท่ากับ 33% ต่อปี) ผ่อนสบายนาน 12 เดือน และ “เปย์ทันเด้อ” วงเงินผ่อนชำระสินค้า ดอกเบี้ย 2.08% ต่อเดือน (เท่ากับ 25% ต่อปี) ผ่อนสบายนาน 12 เดือน เพียงดาวน์โหลดแอปพลิเคชัน “เงินทันเด้อ” ผ่านระบบ Android และ iOS ด้วย QR Code ในช่องทางออนไลน์ของไปรษณีย์ไทย หรือ คลิก https://moneythunder.onelink.me/px1v/325c1c3f เพื่อดาวน์โหลดแอปพลิเคชัน เพียงเท่านี้ก็สามารถสมัครเข้าใช้งานและยื่นสมัครสินเชื่อผ่านแอปพลิเคชัน “เงินทันเด้อ” ได้ทันที รู้ผลอนุมัติภายใน 15 นาที สอบถามรายละเอียดเพิ่มเติมได้ที่ Line: @moneythunder หรือ Facebook page: เงินทันเด้อ